b'\n_START_ARTICLE_\nVolkswagen Kuning\n_START_SECTION_\nPlot\n_START_PARAGRAPH_\nMengisahkan tentang Fuad (Pekin Ibrahim) dan tunangnya Sarah (Atikah Suhaime) dalam perjalanan pulang ke kampung Fuad. Sebelum sampai ke kampung, Fuad bercadang untuk berhenti makan di sebuah kedai ikan patin yang dikatakan sedap. Mereka menggunakan Waze untuk sampai ke sana tetapi tersesat disebabkan capaian internet tiada. Mereka sampai juga ke kedai tersebut tetapi sudah malam dan tempat yang dikatakan tidak seperti apa yang mereka bayangkan. Mereka berdua mengambil keputusan untuk meneruskan perjalanan pulang ke kampung. Mungkin disebabkan lapar dan ada perasaan yang dipendam oleh Sarah, mereka berdua bergaduh dalam perjalanan. _NEWLINE_Ketika sedang bergaduh itu mereka diganggu oleh Volkswagen Kuning dan menyebabkan mereka terlibat dengan kemalangan. Fuad kemudiannya ditahan di wad, manakala Sarah mengalami kecederaan ringan. Raudhah, kakak Sarah datang untuk menjemput Sarah pulang ke bandar, sementara menunggu Fuad pulih dari kecederaan. Tanpa diduga, Sarah membawa pulang \'sesuatu\' bersamanya. Pak Ayob, bapa saudara Fuad mula menyiasat tentang gangguan dan punca kemalangan yang menimpa Fuad. Hasil penyiasatan itu, telah membuka kembali sejarah hitam yang pernah berlaku di kampung itu. Apa yang bakal berlaku seterusnya?\n_START_SECTION_\nPenerbitan\n_START_PARAGRAPH_\nVolkswagen Kuning diinspirasikan dari kisah benar lagenda yang paling hangat diperkatakan sekitar tahun 60an dahulu malah hingga sekarang. Ia diarahkan oleh Shadan Hashim yang sebelum ini mengarahkan siri animasi Anak-anak Sidek dan filem Haru Biru. Skripnya pula ditulis oleh Shadan Hashim dan Fazli Khalid berdasarkan cerita asal oleh Raja Azmi.\n_START_SECTION_\nKeluaran dan sambutan\n_START_PARAGRAPH_\nVolkswagen Kuning dikeluarkan pada 22 September 2016 di pawagam seluruh Malaysia._NEWLINE_Filem ini menerima ulasan positif dari pengkritik filem. Nurezzatul Aqmar Mustaza dari Sinar Harian memberikan pandangannya tersendiri mengenai filem ini: "...ia tampil dengan sesuatu yang menarik kerana jika ada pun filem Volkswagen Kuning ia sudah dipadatkan di dalam satu filem. Secara keseluruhan, filem ini masih menarik ditonton jika anda ingin mengetahui kisah di sebalik misteri Volkswagen kuning ini." Di dalam ulasan positif untuk mStar Online, Kemalia Othman menulis "...nama filem ini sahaja sudah mampu menarik penonton untuk ke pawagam dan menyaksikan sendiri bagaimana ia digarap dan kesudahannya." Diary Mama pula berkata: "...jalan cerita yang mudah difahami dan lebih santai. Walaupun cerita seram tapi ia turut menyelitkan unsur kekeluargaan, cinta dan pengajaran." Cinnamon Lion dari cinema.com.my juga memberi ulasan positif "The film is filled with suspense and thrills, but instead of using loud banging noises to scare the audience like many horror flicks do, director Shadan Hashim uses a different approach to make audiences freak out"._NEWLINE_Read more at http://www.cinema.com.my/movies/details.aspx?search=2016.11200.volkswagenkuning.22127#u5y7zyZ3Sqo2lXEE.99'